Document ID: /roh_data/filtered/fineweb-2-filterrobots_roh.jsonl.gz/37511

In occasiun dal giubileum da 30 ans d’existenza drizza il Museum Stamparia Strada il sguard vers il futur dal squitsch tridimensiunal. In üna survista la plü vasta da nos pajais tschercha quist’exposiziun üna resposta sülla dumanda co cha’l squitsch 3D po influenzar e müdar nossa vita. Noss’exposiziun da giubileum illustrescha in möd pratic cun sqitschs 3D fascinants our da l’industria, perscrutaziun, moda ed art, e fa dvantar cun quai quista tecnologia inclegiantaivla.
Pudarana stampar ogets sco solitas tubas da pasta da daints fin pro stabilimaints cumplexs? Vain l’industria revoluziunada, o daja plütost üna revoluziun chasana da «Do-it-yourself»? Dvaintan ils squitschs propcha plü ligers, dü rabels e plü raffinats?
L’exposiziun speciala 2018 es integrada illa Stamparia Strada istorica. Ella tratta ils seguaints temas: la via da la stampa 3D da la materia prüma fin al prodot final, l’influenza sülla vita dad hozindi e co cha la stampa 3D müdarà l’avegnir!
Direcziun da l’exposiziun
Thedi Gut, Stäfa
Dr. Alexandra Könz, Guarda/Stäfa
Installaziuns
Falegnamaria Curdin Müller, Martina
Luis Deco, Scuol
Staudacher Print, Chur
Gian Häfner, Strada
Georg Häfner, Strada
Cussagliaziun technica
Swiss 3D Tec, Ben Jecklin und Jan Rothe, Wollerau